રાજ્યના રમતગમત ક્ષેત્રે પ્રતિભાશાળી ખેલાડીઓ રાષ્ટ્રીય-આંતરરાષ્ટ્રીય સ્તરે સિદ્ધિ મેળવીને રાજ્ય અને રાષ્ટ્રનું નામ રોશન કરે તે માટે ૨૦૦૬થી શક્તિદૂત યોજના અમલમાં મૂકવામાં આવી હતી. આ યોજના અંતર્ગત સરખડીની પાંચેક મહિલા ખેલાડીઓને ૨૫થી ૩૫ હજાર સુધીના ચેક તથા બીજા એક ખેલાડીને બે લાખની સહાય કરવામાં આવી હતી. જ્યારે અન્ય એક ખેલાડીને બે લાખની સહાય બે વખત કરવામાં આવી હતી. જોકે ૨૦૧૫-૧૬ માટે તૈયાર થયેલી યાદીમાં વૉલીબૉલની રમતની જ બાદબાકી કરી દેવામાં આવી છે. આમ, વૉલીબૉલના પ્રતિભાશાળી ખેલાડીઓને મળતી સહાય પર પૂર્ણવિરામ મુકાઈ ગયું છે.